Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18918

8. Függelék – A8-2. Táblázatában közzétett, az akadály adatokkal szemben meghatározott numerikus követelményekkel összhangban kell összegyűjteni. Egy akadály adatbázisban, az összes akadály jellegzetesség típust rögzíteni kell és valamennyit a 8. Függelék, A8-4. Táblázatában közzétett kötelező attribútumok felsorolásának megfelelően kell leírni. Megjegyzés.- Bizonyos attribútumok, melyek mobil (jellegzetességekhez tartozó tevékenységekkel) és ideiglenes típusú akadályokkal vannak kapcsolatban a 8. Függelék, A8-4. Táblázatban opcionális attribútumokként vannak megjelölve. Ha az ilyen típusú akadályokat kell rögzíteni az adatbázisban, akkor az ilyen akadályokat leíró megfelelő attribútumokra is szükség van. 10.5. A terep és akadály adatokból összeállított termék részletes leírása 10.5.0 Hogy lehetővé tegyék és támogassák az elektronikus domborzat és akadály adatkészletek cseréjét és felhasználását a különböző adatszolgáltatók és adatfelhasználók között, a térinformatikára vonatkozó szabványok ISO 19100 sorozatát kell használni az általános adatmodellezés alapjaként. 10.5.2. A rendelkezésre álló domborzati és akadály adatkészletek egy minden részletre kiterjedő jegyzékét kell közzétenni, a domborzati adattermék, valamint az akadály adattermék részletes leírásának formájában, melyek alapján a légiközlekedési felhasználók képesek lesznek a termékek értékelésére és annak megállapítására, hogy vajon a termékek megfelelnek-e a tervezett felhasználás követelményeinek. Megjegyzés.- A 19131-es ISO szabvány pontosan meghatározza a térinformatika számára az adattermék részletes leírásának követelményeit és áttekintését. 10.5.3. Valamennyi domborzati adattermék részletes leírásának tartalmaznia kell egy áttekintést, a részletes leírás érvényességi tartományát, az adattermék azonosítását, az adatok összetételét és szerkezetét, a referencia rendszert, az adat minőségét, az adat rögzítését, az adatok karbantartását, az adat ábrázolását, az adattermék továbbítását, kiegészítő információkat, és a meta-adatokat (adatok az adatokról). 2007/70/II. szám 10.5.4. A domborzati adattermék, vagy akadály adattermék részletes leírása áttekintő részének biztosítania kell a termék informális leírását, valamint általános információkat kell, hogy tartalmazzon az adattermékről. A domborzati adatok részletes leírása lehet, hogy nem teljesen homogén az egész adatterméken belül, hanem lehetnek eltérések az adatkészlet különböző részeiben. Az adatok minden ilyen alkészlete számára meg kell határozni a részletes leírás érvényességi tartományát. A domborzat, valamint az akadály adattermékekre vonatkozó azonosító információknak tartalmazniuk kell a termék elnevezését; a tartalom egy tömör, leíró összegzését, a rendeltetését, és ha rendelkezésre áll, a térbeli felbontóképességét (egy általános bejelentést a térbeli adatok sűrűségéről); az adattermék által lefedett földrajzi területet; és kiegészítő adatokat. 10.5.5. A tereptárgyakra, jellegzetességekre alapuló domborzati, vagy akadály adatkészletek információtartalmát mindkét esetben egy alkalmazási séma és egy tereptárgy, jellegzetesség jegyzék formájában kell meghatározni. Az alkalmazási sémának biztosítania kell az adatszerkezet formai leírását és az adatkészletek tartalmát, miközben a jellegzetességek jegyzékének kell biztosítania valamennyi jellegzetesség típus szemantikáját, az attribútumaival együtt, és az attribútum értéktartományokat, a jellegzetesség típusok és műveletek közötti kapcsolat típusokat, az átöröklési viszonyokat és kötöttségeket. A felszínborítást egy jellegzetesség egy altípusának tekintik és azt az azonos attribútumokkal rendelkező jellegzetességek egy gyűjteményéből lehet származtatni. Mind a domborzat, mind az akadály adattermék részletes leírása egyértelműen meg kell, hogy határozza a felszínborítást és/ vagy ábrázolást, amit tartalmaznak, és biztosítaniuk kell valamennyi részletes leírását. Megjegyzés 1.- Az ISO 19109 Szabvány tartalmazza az alkalmazási séma számára a szabályokat, miközben a 19110-es ISO Szabvány a térinformatika számára részletezi a jellegzetesség katalogizálás módszertanát. Megjegyzés 2.- Az ISO 19123 Szabvány tartalmazza a Geometriai felszínborítás (lefedés) és funkcióinak sémáját. 10.5.6. Mind a domborzat, mind az akadály adattermék részletes leírásának tartalmaznia kell olyan információkat, melyek azonosítják az adattermékben felhasznált vonatkozási rendszert. Ennek tartalmaznia kell egy térbeli referencia rendszert és egy időbeli vonatkozási rendszert. Kiegészítésképpen, mindkét adattermék részletes leírásának azonosítania kell az adatminőségi követelményeket minden egyes adattermék számára. Ennek tartalmaznia kell egy nyilatkozatot az elfogadható megfelelőségi minőségi szintekről és a megfelelő adatminőségi intézkedésekről. Ennek a nyilatkozatnak le kell fednie az összes adatminőségi elemet és adatminőségi alelemet, még akkor is, ha csak azt kell megállapítsa, hogy az adott adatminőségi elem, vagy alelem nem alkalmazható. Megjegyzés.- Az ISO 19113-as Szabvány a térinformatika számára tartalmaz minőségi alapelveket, miközben az ISO 19114-es szabvány a minőség értékelési eljárásokkal foglalkozik. 10.5.7. A domborzati adattermék részletes leírásának tartalmaznia kell egy adatrögzítési nyilatkozatot, amely a források, valamint a domborzati adatok rögzítésére használt eljárások általános leírása. A részletes leírással együtt a domborzati adatkészletek és akadály adatkészletek karbantartására használt elveket és kritériumokat szintén közzé kell tenni, mellékelve az adattermék frissítésének gyakoriságát is. Különösen fontosak az akadály adatkészletek karbantartására vonatkozó információk, valamint az akadály adatok karbantartására használt elvek, módszerek és kritériumok közlése. 10.5.8. A domborzati adattermék részletes leírásainak információkat kell tartalmaznia arról, hogy a tárolt adatokat hogyan mutatják be az adatkészletekkel, azaz mint grafikus kimenetet, térképpontot, vagy mint egy képet. Mind a domborzati, mind az akadály termék részletes leírásának tartalmaznia kell az adattermék átadási információit is, amelynek meg kell adnia az átadási formátumot és az átadás közvetítő eszközéről, adathordozójáról szóló információkat. 2007/70/II. szám Megjegyzés.- Az ISO 19117-es szabvány tartalmazza annak a sémának a definícióját, amely leírja a földrajzi információk ábrázolását, beleértve a szimbólumok leírásának módszertanát és a séma leképezését egy alkalmazási sémára. 10.5.9. A domborzati és akadály meta-adat alap elemeket mellékelni kell az adattermék részletes leírásához. Bármely biztosítandó kiegészítő meta-adat tételt fel kell tüntetni valamennyi termék részletes ismertetőjében, a meta-adat formátumával és kódolásával együtt. Megjegyzés.- A ISO 19115 Szabvány határozza meg a térinformatikai meta-adatokkal szemben támasztott követelményeket. 10.6 Hozzáférhetőség 10.6.1. Az Államoknak biztosítaniuk kell, hogy a teljes területükre vonatkozó elektronikus domborzati és akadály adatok hozzáférhetőek legyenek a nemzetközi polgári légiközlekedésben való felhasználásra, a 10.2, 10.3, és 10.4 pontokban meghatározott módon. 10.6.1.1. Az Államoknak 2008. november 20.-tól kezdődően biztosítaniuk kell, hogy elektronikus domborzati és akadály adataik hozzáférhetőek legyenek az 1-es számú Terület részletes leírásának megfelelő módon, valamint a domborzati adataik a 4-es számú Terület részletes leírásának megfelelő módon. 10.6.1.2. Az Államoknak 2010. november 18.-tól kezdődően biztosítaniuk kell, hogy elektronikus domborzati és akadály adataik hozzáférhetőek legyenek az 2-es és 3-as számú Terület részletes leírásának megfelelő módon. 10.6.1.3. Ajánlás.- Az Államoknak lehetőség szerint biztosítaniuk kell, hogy elektronikus domborzati és akadály adataik hozzáférhetőek legyenek az 1-es, 2-es, 3-as számú Terület részletes leírásának megfelelő módon, valamint a domborzati adataik a 4-es számú Terület részletes leírásának megfelelő módon. 10.6.2. Ajánlás.- Azokon a repülőtereken, amelyek az állam határához közel találhatók, lehetőség szerint az érintett államok között megállapodást kell kötni, hogy a teljes 2-es számú Területre megosztják egymás közt a domborzati és akadály adatokat. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes